Държавен вестник, бр. 57, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  57
та част от минималната работна заплата за 
периодите по чл. 41, ал. 2 КСО, и/или дохода, 
от който са изчислени паричните обезщете­
ния за временна неработоспособност и/или 
за бременност и раждане, и/или при осино­
вяване на дете от 2- до 5-годишна възраст за 
периодите по чл. 41, ал. 3 КСО, се раздели на 
общия брой на работните дни по календар за 
същия период.
(4) Паричните обезщетения на лица, които 
към деня на настъпване на съответния риск са 
осигурени за общо заболяване и майчинство 
и/или трудова злополука и професионална 
болест по повече от едно правоотношение/ 
основание за осигуряване, се изплащат по­
отделно по всяко от правоотношенията или 
за всяко от основанията.
Чл. 32. (1) За работещите по трудови и по 
служебни правоотношения и приравнените 
към тях правоотношения месечното нетно 
възнаграждение се определя, като изплатеното 
или начисленото месечно възнаграждение се 
намали с определените със закон задължител­
ни осигурителни вноски за сметка на лицата 
и с данъците по Закона за данъците върху 
доходите на физическите лица и не може да 
бъде повече от максималния месечен осигу­
рителен доход, определен със Закона за бю­
джета на държавното обществено осигуряване 
за съответната година, освен в случаите по 
чл. 6, ал. 15 КСО. Когато възнаграждението 
не е начислено, до начисляването му за нетно 
възнаграждение се взема предвид минимални­
ят месечен осигурителен доход по чл. 6, ал. 2, 
т. 3 КСО или минималната месечна работна 
заплата за страната, ако нямат определен 
минимален осигурителен доход.
(2) За управителите и прокуристите на 
търговски дружества и на еднолични търговци 
и на техните клонове, членовете на съвети на 
директорите, на управителни и надзорни съве­
ти и контрольорите на търговски дружества, 
синдиците и ликвидаторите, лицата, работещи 
по договори за управление на неперсонифи­
цирани дружества, както и лицата, на които е 
възложено управлението и/или контролът на 
държавни и общински предприятия по глава 
девета от Търговския закон, техни поделения 
или на други юридически лица, създадени със 
закон, месечното нетно възнаграждение се 
определя, като изплатеното или начисленото 
месечно възнаграждение се намали с опреде­
лените със закон задължителни осигурителни 
вноски за сметка на лицата и с дължимия 
данък по Закона за данъците върху доходите 
на физическите лица и не може да бъде по­
вече от максималния месечен осигурителен 
доход, определен със Закона за бюджета на 
държавното обществено осигуряване за съот­
ветната година. Когато възнаграждението не 
е начислено, до начисляването му за нетно 
възнаграждение се взема предвид минимал­
ният месечен осигурителен доход по чл. 6, 
ал. 2, т. 3 КСО. 
(3) За членовете на кооперации, работещи 
без трудови правоотношения в кооперация­
та, за лицата, упражняващи трудова дейност 
на изборни длъжности, за служителите с 
духовно звание на Българската православна 
църква и други вероизповедания по Закона за 
вероизповеданията и за специализантите по 
чл. 4, ал. 1, т. 9 КСО месечното нетно въз­
награждение се определя, като изплатеното 
или начисленото месечно възнаграждение 
се намали с определените със закон задъл­
жителни осигурителни вноски за сметка на 
лицата и с дължимия данък по Закона за да­
нъците върху доходите на физическите лица 
и не може да бъде повече от максималния 
месечен осигурителен доход, определен със 
Закона за бюджета на държавното обществено 
осигуряване за съответната година. За лицата, 
упражняващи трудова дейност на изборни 
длъжности, за служителите с духовно звание 
на Българската православна църква и други 
регистрирани вероизповедания по Закона за 
вероизповеданията, когато възнаграждението 
не е начислено, до начисляването му за нетно 
възнаграждение се взема предвид минимал­
ният месечен осигурителен доход по чл. 6, 
ал. 2, т. 3 КСО. 
(4) Изплатеното или начисленото месеч­
но възнаграждение по ал. 1 – 3, от което се 
определя нетното възнаграждение, включва 
брутното трудово възнаграждение и други 
допълнителни доходи от трудова дейност за 
съответния месец.
(5) При определяне на месечното нетно въз­
награждение не се вземат предвид средствата, 
предоставени от работодателя за сметка на 
социалните разходи, както и определените 
върху тях със закон задължителни осигурител­
ни вноски за сметка на лицата и дължимият 
данък по Закона за данъците върху доходите 
на физическите лица.
(6) За самоосигуряващите се лица месеч­
ното нетно възнаграждение е избраният от 
тях месечен осигурителен доход, върху който 
са внесени авансовите осигурителни вноски.
(7) За лицата по чл. 4, ал. 9 КСО – съпрузи 
на лицата по чл. 4, ал. 3, т. 1 КСО, месеч­
ното нетно възнаграждение е минималният 
осигурителен доход за самоосигуряващите 
се лица, определен със Закона за бюджета 
на държавното обществено осигуряване за 
съответната година, а за лицата по чл. 4, ал. 9 
КСО – съпрузи на лицата по чл. 4, ал. 3, т. 4 
КСО – минималният осигурителен доход за 
регистрираните земеделски стопани и тютю­
нопроизводители, определен със Закона за 
бюджета на държавното обществено осигу­
ряване за съответната година.
(8) За морските лица месечното нетно 
възнаграждение е избраният от тях месечен 
осигурителен доход, върху който са внесени 
осигурителните вноски.
(9) Среднодневното нетно възнаграждение 
за периода по чл. 31, ал. 1 се определя, като 
сборът от месечните нетни възнаграждения